open-index/open-wikipedia-markdown huggingface dataset:
Ljiljana Stjepanović

**Ljiljana Stjepanović**  (Beograd, 15. juni 1952) jest srbijanska pozorišna, televizijska, filmska glumica.

## Biografija 
Fakultet dramskih umjetnosti završila u klasi Ognjenke Milićević, zajedno sa Bogdanom Diklićem, Lazarom Ristovskim, Snežanom Savić, Radošem Bajićem i Zlatom Petković. Čitavu karijeru provela je kao prvakinja Pozorišta na Terazijama, gde je odigrala značajan repertoar za koji je dobila najveća priznanja.

Nagrade, ali i popularnost, nisu je mimoišle i za uloge u brojnim televizijskim ostvarenjima. Najšira publika pamti je još od debitantskih *Muzikanata,* preko *Srećnih ljudi,* *Porodičnog blaga* i *Ljubav, navike, panike*, do upečatljive uloge u seriji *Selo gori a baba se češlja*. Dobitnica je Nagrade "Žanka Stokić", za izuzetan doprinos srpskoj filmskoj, televizijskoj i pozorišnoj umjetnosti (2013), Nušićeve nagrade, za životno djelo glumcu komičaru (2009), dvije Statuete Ćuran, na Danima komedije u Jagodini (1998. i 2003).

## Filmografija 
## Reference 
## Vanjski linkovi 
*

Kategorija:Rođeni 1952.
Kategorija:Živi ljudi
Kategorija:Biografije, Beograd
Kategorija:Srbijanske glumice
Kategorija:Jugoslavenske glumice
Svjetsko prvenstvo u biatlonu 2025 – 15 km

**Pojedinačna utrka na 15&nbsp;km** na Svjetskom prvenstvu u biatlonu 2025. u ženskoj konkurenciji održala se 18. februara 2025. u švicarskom gradu Lenzerheideu.

## Rezultati 
Početak utrke je bio u 15:05.

## Reference
Kategorija:Svjetsko prvenstvo u biatlonu 2025.
Svjetsko prvenstvo u biatlonu 2024 – 15 km

**Pojedinačna utrka na 15&nbsp;km** na Svjetskom prvenstvu u biatlonu 2024. u ženskoj konkurenciji održala se 13. februara 2024. u češkom gradu Novém Městu na Moravě.

## Rezultati 
Početak utrke je bio u 17:10.

## Reference
Kategorija:Svjetsko prvenstvo u biatlonu 2024.
Svjetsko prvenstvo u biatlonu 2021 – 15 km

**Pojedinačna utrka na 15&nbsp;km** na Svjetskom prvenstvu u biatlonu 2021. u ženskoj konkurenciji održala se 16. februara 2021. na slovenskoj gradu Pokljuki.

## Rezultati 
Početak utrke je bio u 10:05.

## Reference
Kategorija:Svjetsko prvenstvo u biatlonu 2021.
Nogometne utakmice Bosna i Hercegovina – Kanada

## Utakmice 
|}

## Reference 
## Vanjski linkovi 
* Bosna i Hercegovina–Kanada na EU-Football.info
* Bosna i Hercegovina–Kanada na National-Football-Teams.com

Kanada
Bosna i Hercegovina
Sandra Buliņa

**Sandra Buliņa**, rođena 20. aprila 2001. u Alūksneu je latvijska biatlonka.

## Karijera 
### Olimpijske igre 
Buliņa nije nastupala na olimpijskim igarama. 

### Svjetska prvenstva 
Sandra Buliņa je nastupila na dva Svjetskih prvenstava od SP 2024. do SP 2025, ali nije osvojila ni jednu medalju. Najbolji rezultat u pojedinačnoj konkurenciji joj je bilo 58-o mjesto na SP 2025. u utrci na 15&nbsp;km, kada je s dva promašaja i 6:14.8&nbsp;min zaostatka bila iza pobjednice Julije Simon. U ekipnim utrkama najbolji joj je rezultat 16-o mjesto na SP 2025. u štafeti s Esterom Volfom, Baibom Bendikom i Sanitom Buliņom, kada su sa zaostatkom od 6:45.2&nbsp;min pretečeni od  pobjedničke francuske štafete u sastavu: Lou Jeanmonnot, Océane Michelon, Justine Braisaz-Bouchet i Julia Simon.

### Svjetski kup 
Prvi nastup u Svjetskom kupu imala je 7. januara 202. u sezoni 2021/22. u Oberhofu u utrci na 7,5&nbsp;km kada je osvojila 94-o mjesto s dva promašaja i zaostatkom od 4:00.8&nbsp;min iza pobjednice, norveške biatlonke Marte Olsbu Røiseland. Najbolji nastup u karijeri joj je 52-0 mjesto u utrci na 7,5&nbsp;km u sezoni 2024/25. u njemačkom Oberhofu 9. januara 2025, a u štafeti 15-o mjesto u sezoni 2024/25. u u Ruhpoldingu 18. januara 2025. s Baibom Bendikom, Sanitom Buliņom i Esterom Volfom.

## Privatni život 
Njena sestra blizankinja Sanita je latvijska biatlonka.

## Napomene 
## Reference 
## Vanjski linkovi 
* 
* 

Kategorija:Rođeni 2001.
Kategorija:Biografije, Alūksne
Kategorija:Latvijski biatlonci
Kategorija:Aktivni biatlonci
Kategorija:Živi ljudi
Haris Tabaković

**Haris Tabaković** (rođen 20. juna 1994. u Grenchenu) bosanskohercegovački je i švicarski nogometaš koji igra na poziciji napadača. Trenutno nastupa za Borussiju Mönchengladbach, u kojoj se nalazi na posudbi iz njemačkog prvoligaša TSG 1899 Hoffenheima, te za reprezentaciju Bosne i Hercegovine.

## Rani život i obrazovanje 
Njegovi roditelji napustili su Bosnu i Hercegovinu tokom rata 1994. godine i kao izbjeglice stigli u Švicarsku, dok je njegova majka bila trudna s njim. Harisov otac Esad Tabaković rodom je iz Dubrava kod Stoca, a i majka Jasna, djevojački Sadžak, također je Stočanka. Rođen je i odrastao u Grenchenu, u kantonu Solothurn. Tokom boravka u omladinskoj akademiji BSC Young Boysa, Tabaković je uz nogometne obaveze završio i stručno obrazovanje za bankarskog službenika.

## Karijera 
### Počeci u Švicarskoj 
Nogometno obrazovanje stekao je u akademiji BSC Young Boysa, gdje je za rezervni tim debitovao u martu 2012. godine. Prvi profesionalni nastup u Superliga Švicarske upisao je u oktobru 2012. protiv FC Züricha. U sezoni 2013/14. poslan je na jednoipogodišnju posudbu u FC Wil, gdje je u drugom rangu švicarskog nogometa postigao 11 golova u 24 nastupa. U januaru 2016. prelazi u Grasshopper Club Zürich. Već u martu 2022. potpisao je ugovor s Austrijom Beč, gdje je nastavio s odličnim partijama. U sezoni 2022/23. postigao je 17 golova u 28 ligaških utakmica, postavši drugi najbolji strijelac austrijske Bundeslige. Uoči početka sezone 2025/26. Hoffenheim ga je posudio u Borussiju Mönchengladbach, gdje je nastavio s nastupima i postizanjem golova u prvoj njemačkoj ligi.

## Reprezentativna karijera 
U omladinskim kategorijama nastupao je za švicarske selekcije. Igrao je za U18, U19, te je od 2013. do 2016. sakupio 15 nastupa i 6 golova za selekciju do 21 godine. Godine 2023. promijenio je sportsko državljanstvo i prihvatio poziv Nogometnog saveza Bosne i Hercegovine. Svoj debi za seniorsku reprezentaciju ostvario je u novembru 2023. godine protiv selekcije Luksemburga.

## Nagrade i priznanja 
* **SC Austria Lustenau**
** Prvak Druge austrijske lige i promocija: 2021/22.
* **Pojedinačna priznanja**
** Najbolji strijelac 2. Bundeslige: 2023/24. (22 gola)
** Najbolji strijelac Druge austrijske lige: 2021/22. (27 golova)

## Reference 
## Vanjski linkovi 
* Haris Tabaković na stranici Bundeslige (jezik: engleski)

Kategorija:Rođeni 1994.
Kategorija:Živi ljudi
Kategorija:Biografije, Grenchen
Kategorija:Bosanskohercegovački sportisti 21. vijeka
Kategorija:Bosanskohercegovački nogometaši
Kategorija:Švicarski nogometaši
Kategorija:Nogometaši Young Boysa
Kategorija:Nogometaši Wila
Kategorija:Nogometaši Grasshopper Club Züricha
Kategorija:Nogometaši Debreceni VSC-a
Kategorija:Nogometaši Diósgyőri VTK-a
Kategorija:Nogometaši Austrije Beč
Kategorija:Nogometaši SC Austria Lustenaua
Kategorija:Nogometaši Herthe
Kategorija:Nogometaši 1899 Hoffenheima
Kategorija:Nogometaši Borussije Mönchengladbach
Kategorija:Nogometaši Grasshoppera
Nikola Vasilj

**Nikola Vasilj** (rođen 2. decembra 1995. u Mostaru) bosanskohercegovački je profesionalni nogometaš koji igra na poziciji golmana za njemački klub FC St. Pauli te za reprezentaciju Bosne i Hercegovine.

## Rani život i obrazovanje 
Rođen je u Mostaru, a nogomet je počeo trenirati u lokalnom klubu HNK Međugorje. Njegov talent ubrzo je primijećen, te je 2010. godine prešao u omladinski sistem mostarskog Zrinjskog.

## Karijera 
### Počeci u Bosni i Hercegovini 
Za seniorski tim Zrinjskog profesionalno je debitovao 10. aprila 2013. godine, sa svega 17 godina, na utakmici protiv sarajevskog Željezničara. Kako bi stekao neophodno iskustvo, matični klub ga je u julu 2014. poslao na jednogodišnju posudbu u Igman iz Konjica, gdje je sakupio 24 prvenstvena nastupa. Sljedeće sezone, 2015/16, ponovno je bio na posudbi, ovaj put u redovima mostarskog Branitelja. Tokom boravka u Zrinjskom bio je dio tima koji je osvojio tri naslova prvaka Bosne i Hercegovine.

### Nürnberg i Zorja Lugansk 
U julu 2017. godine napustio je domovinu i prešao u Njemačku, potpisavši za 1. FC Nürnberg II. Tamo je tokom dvije sezone bio standardan golman i upisao 42 nastupa. U ljeto 2019. godine ostvario je transfer u ukrajinsku Zorju Lugansk. U Ukrajini je upisao 20 ligaških nastupa prije nego što je u ljeto 2021. godine napustio klub po isteku ugovora.

### FC St. Pauli 
U maju 2021. potvrđeno je da Vasilj prelazi u njemački FC St. Pauli kao slobodan igrač. Ubrzo se afirmirao kao ključna figura i prvi golman kluba iz Hamburga. Bio je neizostavan dio tima u sezoni 2023/24, kada je St. Pauli osvojio 2. Bundesligu i osigurao direktan plasman u najviši rang njemačkog nogometa.

## Reference 
## Vanjski linkovi 
* Službeni profil na stranici FC St. Paulija (jezik: engleski)

Kategorija:Rođeni 1995.
Kategorija:Živi ljudi
Kategorija:Biografije, Mostar
Kategorija:Bosanskohercegovački nogometaši
Kategorija:Nogometaši reprezentacije Bosne i Hercegovine
Kategorija:Nogometni golmani
Kategorija:Bosanskohercegovački sportisti 21. vijeka
Kategorija:Nogometaši Zrinjskog
Kategorija:Nogometaši Igmana Konjic
Kategorija:Nogometaši 1. FC Nürnberga
Kategorija:Nogometaši FK Zorje Lugansk
Kategorija:Nogometaši FC St. Paulija
Ivan Bašić

**Ivan Bašić** (rođen 30. aprila 2002. u Imotskom, Hrvatska) bosanskohercegovački je profesionalni nogometaš koji igra na poziciji veznog igrača za kazahstanski klub Astana te za reprezentaciju Bosne i Hercegovine.

Profesionalnu karijeru započeo je u mostarskom Zrinjskom, nakon čega je 2022. godine prešao u ruski Orenburg. Tri godine kasnije potpisao je ugovor sa kazahstanskom Astanom. 

Nakon što je u omladinskim kategorijama nastupao za Bosnu i Hercegovinu, Bašić je debi za seniorski tim ostvario 2023. godine.

## Karijera 
### Počeci u Bosni i Hercegovini 
Nogometne korake Bašić je napravio u Posušju, prije nego što se 2018. godine pridružio omladinskoj akademiji HŠK Zrinjski Mostar. Profesionalni debi upisao je 22. augusta 2020., u dobi od 18 godina, u prvenstvenom susretu protiv Slobode iz Tuzle. Svoj prvi profesionalni gol postigao je 16. maja 2021. u pobjedi nad ekipom Krupe. Sa Zrinjskim je uspio osvojiti titulu prvaka Premijer lige Bosne i Hercegovine u sezoni 2021/22.

### Orenburg 
U junu 2022. Bašić je ostvario inozemni transfer i pridružio se ruskom klubu Orenburg. Zvanični debi za novi tim upisao je 16. jula u utakmici protiv ekipe Krylia Sovetov. Svoj prvi pogodak u ruskom prvenstvu postigao je 31. jula protiv moskovskog Spartaka. Tokom tri sezone provedene u Rusiji upisao je preko 70 prvenstvenih nastupa.

### Astana 
U julu 2025. godine Bašić napušta Rusiju i prelazi u redove kazahstanskog kluba FC Astana s kojim potpisuje ugovor do decembra 2026. godine. Zvanični debi za Astanu ubilježio je 6. jula protiv ekipe Zhetysua. Prvi pogodak za kazahstanski tim postigao je 24. jula u kvalifikacionom meču za UEFA Konferencijsku ligu protiv moldavskog Zimbrua. Svoj prvijenac u kazahstanskom prvenstvu ubilježio je u martu 2026. u pobjedi nad Tobolom.

## Reprezentativna karijera 
Bašić je igrao za selekcije Bosne i Hercegovine u raznim uzrasnim kategorijama, a istakao se i kao kapiten U21 reprezentacije za koju je nastupao od 2021. do 2023. godine.

U septembru 2023. dobio je prvi poziv u seniorsku reprezentaciju za kvalifikacijske utakmice za Evropsko prvenstvo 2024. protiv Lihtenštajna i Portugala. Ipak, zvanični debi uslijedio je tek 19. novembra u utakmici protiv Slovačke. Tokom kasnijih okupljanja ustalio se u veznom redu nacionalne selekcije.

## Nagrade i priznanja 
* **HŠK Zrinjski Mostar**
** Premijer liga Bosne i Hercegovine: 2021/22.

## Reference 
## Vanjski linkovi 
* Ivan Bašić na Soccerwayu (jezik: engleski)

Kategorija:Rođeni 2002.
Kategorija:Živi ljudi
Kategorija:Bosanskohercegovački nogometaši
Kategorija:Nogometaši Zrinjskog
Kategorija:Nogometaši FK Orenburga
Kategorija:Nogometaši FC Astane
Kategorija:Nogometaši reprezentacije Bosne i Hercegovine
Kategorija:Osobe iz Imotskog
Kategorija:Bosanskohercegovački sportisti 21. vijeka
Kategorija:Biografije, Imotski
Aleksa Đukanović

**Aleksa Đukanović** (Beograd, SR Jugoslavija, 4. januara 1998.) srbijanski je književnik, književni i pozorišni kritičar, urednik i publicist. Dvostruki je laureat bosanskohercegovačke *Prosvjetine* nagrade, koju je dobio dvaput zaredom: 2021. i 2022. godine.

Autor je dvadeset knjiga koje su publicirane u Srbiji i Hrvatskoj.

Za kreativnost u ukupnom književnom izrazu dodijeljena mu je najznačajnija libanska Međunarodna nagrada za književnost *Naji Naaman* za 2023. godinu.

## Biografija 
U Beogradu je završio osnovno i srednje obrazovanje kao i studije iz oblasti pravnih i ekonomskih nauka i državne uprave. Član je Društva književnika Vojvodine. Počasni je i doživotni član Kuće kulture *Naaman* u Libanu. Bio je urednik u književnim časopisima *Sizif* i *Književni esnaf*. Publicira prozu i poeziju od 2019. godine. Svoja djela piše na mnogim varijetetima iz skupine BHSC jezika, uključujući jednakopravno srpski i hrvatski, odnosno bosanski. Tijekom 2025. godine, hrvatski izdavač iz Opatije *Shura Publikacije* objavio je Đukanovićeve *Izabrane novele* u dva sveska s ukupno devet novela i noveleta, a srbijanski izdavač iz Beograda *Presing* iste godine izdao je knjigu Đukanovićevih *Izabranih priča 2015.–2025.: Laboratorijum* koju čini šest kraćih proza nastalih u prijašnjem desetljetnom razdoblju. Objavljuje prozu, eseje i književnoumjetničku kritiku u beogradskom *Danasu*, *Politici*, *NIN-u*, *Večernjim novostima*, kao i u zagrebačkoj *Književnoj republici* i u dr. uglednim književnim časopisima i dnevnim listovima u regiji. Živi i radi u Zemunu.

## Bibliografija (izbor djela) 
**Europa in extremis*, eseji i pjesme (Beograd, 2021.)
**Pali inkvizitor*, kraća novela (Beograd, 2021.)
**Knjiga eseja*, kulturološki eseji (Beograd, 2021.)
**Novele*, sabrane novele (Beograd, 2023.)
**Lirika,* *Eseji, Dnevnici*, pjesme, eseji i članci, odlomci iz dnevničke proze (Beograd, 2023.)
**Štrausov solilokvij*, pripovijetke (Beograd, 2024.)
**Izabrane novele 1,* novele i novelete (Opatija, 2025.)
**Izabrane novele 2*, novele i novelete (Opatija, 2025.)
**Laboratorijum*, izabrane pripovijetke 2015-2025. (Beograd, 2025.)

## Nagrade 
*2021. Bosanskohercegovačka *Prosvjetina* književna nagrada *Zvonimir Šubić*
*2022. Bosanskohercegovačka *Prosvjetina* književna nagrada *Boško Milovanović*
*2023. Libanska Međunarodna nagrada za književnost *Naji Naaman*
*2025. Italijanska Nacionalna nagrada za umjetnost *Franz Kafka Italia*
*2025. Italijanska Nacionalna Počasna nagrada za umjetnost *Franz Kafka Italia*

## Reference
Samed Baždar

**Samed Baždar** (rođen 31. januara 2004. u Novom Pazaru, Srbija i Crna Gora) bosanskohercegovački je i srbijanski profesionalni nogometaš koji igra na poziciji napadača za poljsku Jagielloniju Białystok, u kojoj se nalazi na posudbi iz španskog kluba Real Zaragoze. Također nastupa za reprezentaciju Bosne i Hercegovine.

Profesionalnu karijeru započeo je u beogradskom Partizanu, nakon čega je 2024. godine prešao u Zaragozu. Španski klub ga je 2026. godine posudio Jagielloniji. 

U mlađim kategorijama predstavljao je Srbiju, za čiji je seniorski tim upisao i jedan zvaničan nastup. Godine 2024. odlučio je promijeniti sportsko državljanstvo i predstavljati Bosnu i Hercegovinu.

## Karijera 
### Partizan 
Baždar je nogomet počeo igrati u lokalnim klubovima u rodnom gradu, prije nego što se 2018. godine pridružio omladinskoj akademiji beogradskog Partizana. U decembru 2020. potpisao je svoj prvi profesionalni ugovor s klubom. Zvanični debi upisao je 15. maja 2021. u dobi od 17 godina, na utakmici protiv Voždovca. Svoj prvi profesionalni pogodak postigao je 9. jula 2022. u pobjedi nad Javorom iz Ivanjice. 

Nakon niza dobrih partija, u augustu iste godine produžio je ugovor s Partizanom na još četiri godine.

### Zaragoza i posudba 
U julu 2024. godine Baždar je ostvario inozemni transfer prelaskom u španskog drugoligaša Zaragozu, a visina obeštećenja ostala je nepoznata. Debitovao je 16. augusta protiv ekipe Cádiz. Svoj prvi pogodak u Segundi postigao je 21. septembra, čime je donio pobjedu svom timu nad Levanteom.

Krajem januara 2026. godine Zaragoza ga je poslala na posudbu do kraja sezone u redove poljskog prvaka Jagiellonije Białystok, uz opciju otkupa ugovora. Nedugo po dolasku u Poljsku počeo je bilježiti nastupe i postizati golove u Ekstraklasi.

## Reprezentativna karijera 
Baždar je nastupao za sve omladinske selekcije Srbije. Prvi nastup za seniorsku reprezentaciju Srbije upisao je 25. marta 2024. godine u prijateljskoj utakmici protiv Kipra. Ipak, u oktobru iste godine odlučio je da u budućnosti želi predstavljati Bosnu i Hercegovinu.

Njegov zahtjev za promjenu sportskog državljanstva brzo je odobren od strane FIFA-e u novembru 2024. godine. Istog mjeseca dobio je prvi poziv u bh. selekciju za utakmice Lige nacija protiv Njemačke i Nizozemske. Zvanični debi u dresu novog nacionalnog tima ubilježio je 16. novembra u susretu protiv Njemačke. 

Prvi međunarodni pogodak za Bosnu i Hercegovinu postigao je 6. septembra 2025. godine u pobjedi (6:0) na gostovanju protiv San Marina u okviru kvalifikacija za Svjetsko prvenstvo 2026. godine.

## Reference 
## Vanjski linkovi 
* Samed Baždar na Soccerwayu (jezik: engleski)

Kategorija:Rođeni 2004.
Kategorija:Živi ljudi
Kategorija:Biografije, Novi Pazar
Kategorija:Bosanskohercegovački sportisti 21. vijeka
Kategorija:Bosanskohercegovački nogometaši
Kategorija:Srbijanski nogometaši
Kategorija:Nogometaši Partizana
Kategorija:Nogometaši Real Zaragoze
Kategorija:Nogometaši Jagiellonije Białystok
Barbora Bühnová

**Barbora Bühnová** (18. februar 1981 – 5. decembar 2024) bila je češka informatičarka, univerzitetska nastavnica i zagovornica većeg učešća žena u informacionim tehnologijama. Djelovala je na Masarykovom univerzitetu u Brnu, gdje je bila vanredna profesorica i prodekanesa Fakulteta informatike. Bila je jedna od suosnivačica organizacije *Czechitas*, neprofitne inicijative usmjerene na obrazovanje žena i djevojaka u oblasti informatike i digitalnih vještina.

## Biografija 
Bühnová je rođena 18. februara 1981. godine.

Nakon doktorata nastavila je akademsku karijeru na Masarykovom univerzitetu u Brnu. Univerzitetski izvori navode da je bila vanredna profesorica i prodekanesa Fakulteta informatike, a ujedno je vodila više istraživačkih timova povezanih sa softverskim arhitekturama, analitikom podataka i zaštitom kritične infrastrukture.

U svom naučnom radu bavila se prvenstveno softverskom arhitekturom, pouzdanošću složenih digitalnih sistema, analizom podataka i zaštitom kritične infrastrukture. Prema podacima Masarykovog univerziteta, vodila je istraživačke aktivnosti u oblasti arhitekture softverskih sistema i učestvovala u projektima povezanima s otpornosti digitalnih rješenja i prijetnjama vezanim za vještačku inteligenciju.

Pored akademskog rada, bila je aktivna u popularizaciji STEM-područja i približavanju programiranja široj publici. Posebno se isticala javnim angažmanom za ravnopravnije učešće žena u tehnološkom sektoru. U češkoj javnosti bila je prepoznata kao jedna od najutjecajnijih žena u tehnološkom sektoru i kao važna figura u popularizaciji informatičkog obrazovanja. Nakon njene smrti univerzitetski i stručni izvori isticali su njen doprinos razvoju češke informatičke zajednice i obrazovanju novih generacija žena u tehnologiji.

## Smrt 
Preminula je 5. decembra 2024. nakon duge i teške bolesti.

## Reference 
Kategorija:Češki naučnici
Kategorija:Rođeni 1981.
Kategorija:Umrli 2024.
Konstantina Charalampidou

**Konstantina Charalampidou**, rođena 13. jula 2002. u Drami je grčka biatlonka..

## Karijera 
### Olimpijske igre 
#### Biatlon 
Charalampidou nije nastupala na olimpijskim igrama u biatlonu.

### Skijaško trčanje 
### Svjetska prvenstva 
Konstantina Charalampidou je nastupila na dva Svjetskih prvenstava od SP 2024. do SP 2025, ali nije osvojila ni jednu medalju. Najbolji rezultat u pojedinačnoj konkurenciji joj je bilo 87-o mjesto na SP 2024. u utrci na 15&nbsp;km, kada je s pet promašaja i 13:10.6&nbsp;min zaostatka bila iza pobjednice Lise Vittozzi. U ekipnim utrkama nije nastupala. 

### Svjetski kup 
Prvi nastup u Svjetskom kupu imala je 23. januara 2025. u sezoni 2024/25. u Antholzu u utrci na 7,5&nbsp;km kada je osvojila 97-o mjesto s jednim promašajem i zaostatkom od 5:15.4&nbsp;min iza pobjednice, francuske biatlonke Lou Jeanmonnot. Najbolji nastup u karijeri joj je 78-0 mjesto u utrci na 15&nbsp;km u sezoni 2025/26. u finskom Kontiolahtiju 5. marta 2026. U štafeti nije nastupala. 

## Privatni život 
## Napomene 
## Reference 
## Vanjski linkovi 
* 
* 

Kategorija:Rođeni 2002.
Kategorija:Biografije, Drama (Grčka)
Kategorija:Grčki biatlonci
Kategorija:Grčki skijaši-trkači
Kategorija:Sovjetski olimpijci u skijaškom trčanju
Kategorija:Skijaši-trkači na Zimskim olimpijskim igrama 2026.
Kategorija:Aktivni biatlonci
Kategorija:Živi ljudi
Amar Memić

**Amar Memić** (rođen 20. januara 2001) bosanskohercegovački je profesionalni fudbaler koji igra na krilnoj poziciji za češkog prvoligaša, Viktoriju Plzeň, te za bosanskohercegovačku fudbalsku reprezentaciju.

Memić je profesionalnu karijeru započeo u Radniku iz Hadžića, prije nego što se pridružio ljubljanskom Bravu 2021. Naredne godine prešao je u Karvinu. Godine 2025. potpisao je za Viktoriju Plzeň.

Bivši mladi reprezentativac Bosne i Hercegovine, Memić je debitovao za seniorsku ekipu 2025, skupivši ukupno 11 nastupa.

## Klupska karijera 
### Rana karijera 
Prve fudbalske korake Memić je napravio u Rudaru iz Breze gdje je i odrastao. Kasnije je prošao omladinski pogon Radnika iz Hadžiča. Profesionalni debi upisao je protiv ekipe Travnika, 8. avgusta 2020, kao devetnaestogodišnjak. Dana 6. septembra iste godine postigao je svoj prvi pogodak u pobjedi nad ekipom konjičkog Igmana.

U julu 2021. potpisao je za slovenački klub Bravo, da bi se godinu dana kasnije, u avgustu 2022. pridružio češkoj ekipi MFK Karviná.

Početkom 2025. godine prešao je u Viktoriju iz Plzeňa.

## Internacionalna karijera 
Memić je bio dugogodišnji član U-21 reprezentacije Bosne i Hercegovine.

U martu 2025. godine dobio je prvi poziv za seniorsku reprezentaciju, za kvalifikacije za FIFA Svjetsko prvenstvo 2026. protiv Rumunije i Kipra. Debitovao je protiv Rumunije 21. marta, kada je u 62. minuti ušao umjesto Armina Gigovića.

Dana 12. oktobra, u prijateljskoj utakmici protiv Malte, Memić je postigao svoj prvi gol za seniorsku reprezentaciju.

Nastupio je i u finalnoj utakmici baraža između Bosne i Hercegovine i Italije, odigranoj 31. marta 2026. U 41. minuti utakmice, kontranapad BiH nedozvoljenim startom nad Memićem prekinuo je Alessandro Bastoni, koji je zbog toga isključen crvenim kartonom. Memić je kasnije tokom meča zbog povrede zamijenjen u 71. minuti susreta, a nakon uspješnijeg izvođenja jedanaesteraca, reprezentacija BiH ostvarila je plasman na Svjetsko prvenstvo.

## Reference 
Kategorija:Rođeni 2001.
Kategorija:Bosanskohercegovački sportisti
Kategorija:Bosanskohercegovački sportisti 21. vijeka

Kategorija:Biografije, Breza
Kategorija:Sportisti iz Breze
Dario Šarić (nogometaš)

**Dario Šarić** (rođen 30. maja 1997. u Centu, Italija) bosanskohercegovački je profesionalni nogometaš koji igra na poziciji veznog igrača za turski superligaški klub Antalyaspor i reprezentaciju Bosne i Hercegovine.

Profesionalnu karijeru započeo je u Carpiju, koji ga je posuđivao ekipama Virtus Castelfranco (2015) i Siena (2016). Godine 2020. prešao je u Ascoli. Dvije godine kasnije prešao je u Palermo, s kojim je odlazio na posudbe u turski Antalyaspor (2023) i Cesenu (2025). Kasnije iste godine trajno je prešao u Antalyaspor.

Nakon što je u omladinskim kategorijama nastupao za Bosnu i Hercegovinu, seniorski međunarodni debi ostvario je 2022. godine.

## Karijera 
### Počeci u Italiji 
Šarić je nogomet počeo igrati u omladinskoj akademiji Cesene, prije nego što se 2014. pridružio omladinskom pogonu Carpija. U februaru 2015. godine poslan je na posudbu u ekipu Virtus Castelfranco do kraja sezone. U julu 2016. otišao je na jednogodišnju posudbu u Sienu, s kojom je upisao svoj profesionalni debi i postigao svoj prvi profesionalni pogodak.

Nakon povratka u Carpi, igrao je za taj klub sve do septembra 2020. godine, kada prelazi u redove italijanskog drugoligaša Ascolija.

### Palermo i posudbe 
U augustu 2022. godine, Šarić je potpisao četverogodišnji ugovor sa slavnim italijanskim klubom Palermom. Službeni debi za novi tim upisao je 3. septembra u prvenstvenom susretu protiv Reggine.

Nakon prve sezone, u augustu 2023. posuđen je turskom Antalyasporu do kraja prvenstva. U Antalyasporu se pokazao kao važan igrač, postigavši tri gola u 32 ligaška nastupa u Turskoj. 

Po završetku posudbe nakratko se vratio u Italiju te je u januaru 2025. godine poslan na šestomjesečnu posudbu u Cesenu. 

### Antalyaspor 
U augustu 2025. godine ostvario je trajni transfer i vratio se u turski Antalyaspor, potpisavši višegodišnji ugovor s klubom.

## Reprezentativna karijera 
Šarić je od 2013. do 2015. godine predstavljao razne omladinske selekcije Bosne i Hercegovine. U maju 2021. godine, tadašnji selektor Ivaylo Petev mu je uručio prvi poziv za seniorsku reprezentaciju, uoči prijateljskih utakmica protiv Crne Gore i Danske. 

Ipak, na svoj zvanični debi morao je čekati do 26. septembra 2022. godine, kada je upisao prve minute u dresu reprezentacije Bosne i Hercegovine u meču UEFA Lige nacija protiv Rumunije u Bukureštu.

## Reference 
## Vanjski linkovi 
* Dario Šarić na Soccerwayu (jezik: engleski)

Kategorija:Rođeni 1997.
Kategorija:Živi ljudi
Kategorija:Bosanskohercegovački nogometaši
Kategorija:Nogometaši AC Carpija
Kategorija:Nogometaši Ascolija
Kategorija:Nogometaši Palerma FC
Kategorija:Nogometaši Cesene FC
Kategorija:Nogometaši Antalyaspora
Arjan Malić

**Arjan Malić** (rođen 28. augusta 2005) bosanskohercegovački je i slovenski profesionalni nogometaš koji igra na poziciji desnog beka za austrijski prvoligaški klub Sturm Graz i reprezentaciju Bosne i Hercegovine.

Malić je profesionalnu karijeru započeo u Riedu, nastupajući isprva za rezervni tim, prije nego što je 2024. godine prešao u Sturm Graz.

Nakon što je u omladinskim kategorijama predstavljao Sloveniju i Bosnu i Hercegovinu, donio je odluku da na seniorskom nivou nastupa za bosanskohercegovački državni tim. Službeni seniorski međunarodni debi ostvario je 2025. godine. Kao dijete je jedno vrijeme živio u Bihaću, rodnom gradu njegovog oca Osme, gdje je napravio prve nogometne korake u podmlatku NK Jedinstvo Bihać.

## Karijera 
### Počeci u Riedu 
Malić je nogometno odrastao u omladinskoj akademiji austrijskog Rieda, kojoj se pridružio 2014. godine. Profesionalni debi upisao je 30. jula 2023, sa 17 godina, na utakmici protiv ekipe FAC. Svoj prvi profesionalni pogodak postigao je 1. marta 2024. u pobjedi svog tima nad Stripfingom.

### Sturm Graz 
Zahvaljujući dobrim igrama, Malić je u junu 2024. ostvario transfer u aktuelnog prvaka Austrije, Sturm iz Graza. Zvanični debi za novi tim upisao je 6. oktobra protiv velikog rivala Red Bull Salzburga.

Malić je prvi put zaigrao u UEFA Ligi prvaka na gostovanju protiv francuskog Lillea 11. decembra iste godine. Mjesec i po kasnije, 29. januara 2025. godine, postigao je svoj prvi pogodak u ovom elitnom takmičenju u pobjedi protiv njemačkog RB Leipziga, što je ujedno bio i njegov prvi zvanični gol u dresu Sturma.

Na kraju sezone slavio je osvajanje prvog velikog trofeja u karijeri; 24. maja je sa Sturmom podigao pehar prvaka austrijske Bundeslige. Svoj prvi prvenstveni pogodak u austrijskoj ligi postigao je 14. decembra u meču protiv bečke Austrije.

## Reprezentativna karijera 
Iako je u omladinskim kategorijama nastupao za kadetsku i juniorsku (U19) selekciju Slovenije, Malić se opredijelio igrati za Bosnu i Hercegovinu na seniorskom nivou. Svoj međunarodni put u bh. dresu započeo je nastupima za U21 reprezentaciju (Mlade Zmajeve).

U martu 2025. po prvi put je uvršten na spisak A selekcije od selektora Sergeja Barbareza uoči utakmica kvalifikacija za Svjetsko prvenstvo 2026. protiv Rumunije i Kipra. Zvanični seniorski debi ubilježio je 21. marta 2025. u pobjedi BiH nad Rumunijom u Bukureštu.

## Nagrade i priznanja 
* **Sturm Graz**
** Bundesliga Austrije: 2024/25.

## Reference 
## Vanjski linkovi 
* Arjan Malić na Soccerwayu (jezik: engleski)

Kategorija:Rođeni 2005.
Kategorija:Živi ljudi
Kategorija:Bosanskohercegovački nogometaši
Kategorija:Slovenski nogometaši
Kategorija:Nogometaši Rieda
Kategorija:Nogometaši Sturma Graza
Duygu Kuzum

**Duygu Kuzum** (Ankara, 1983) jest tursko-američka elektroinženjerka i naučnica koja djeluje kao profesorica na Univerzitetu Kalifornije u San Diegu (UC San Diego). Njena istraživanja nalaze se na spoju elektronike, bioinženjerstva i neuroznanosti, s posebnim naglaskom na razvoj neuralnih interfejsa, neuromorfnih uređaja i tehnologija za praćenje moždane aktivnosti.

Rođena je 1983. godine u Ankari.

Njena grupa razvija i neuromorfne elektronske uređaje inspirirane radom neuronskih mreža i sinapsi, kao i tzv. elektronske moždane organaoide, odnosno organaoide ugrađene sa senzorima za kontinuirano praćenje razvoja i aktivnosti tkiva. U njenim istraživanjima koriste se i multimodalni sistemi za bilježenje signala iz više područja mozga istovremeno.

Dobitnica je više priznanja, među kojima su *Innovators Under 35* časopisa *MIT Technology Review* 2014. godine, *ONR Young Investigator Award* 2016, *NSF CAREER Award* 2018. i ''NIH Director's New Innovator Award* 2020. godine.
* *Multimodal neural recordings with Neuro-FITM uncover diverse patterns of cortical–hippocampal interactions* (*Multimodalna neuralna snimanja pomoću Neuro-FITM-a otkrivaju raznolike obrasce kortikalno-hipokampalnih interakcija*) (2021)
* *Multimodal monitoring of human cortical organoids implanted in mice reveal functional connection with visual cortex* (*Multimodalno praćenje ljudskih kortikalnih organoida implantiranih u miševe otkriva funkcionalnu vezu s vidnim korteksom'') (2022)

## Reference 
Kategorija:Rođeni 1983.
Kategorija:Biografije, Ankara
Kategorija:Turski naučnici

Kategorija:Živi ljudi
Sahika Inal

**Sahika Inal** jest turska naučnica i bioinženjerka koja djeluje na Univerzitetu nauke i tehnologije kralja Abdullaha (KAUST) u Saudijskoj Arabiji. Njena istraživanja nalaze se na spoju organske elektronike, nauke o materijalima i bioelektronike, s naglaskom na razvoj materijala i uređaja koji mogu komunicirati s biološkim sistemima radi praćenja zdravlja, bilježenja signala i terapijskih primjena.

Diplomirala je tekstilno inženjerstvo na Tehničkom univerzitetu u Istanbulu.

Dobitnica je više međunarodnih priznanja, među kojima su Nagrada Beilby i medalja 2022. godine, Nagrada „Zvijezda u usponu“ Odbora žena hemičarki Američkog hemijskog društva iste godine, kao i izbor za članicu Kraljevskog hemijskog društva 2022. godine.

## Odabrani radovi 
* *Structural control of mixed ionic and electronic transport in conducting polymers* (*Strukturna kontrola mješovitog ionskog i elektronskog transporta u provodnim polimerima*) (2016)
* *Conjugated Polymers in Bioelectronics* (*Konjugirani polimeri u bioelektronici*) (2018)
* *Organic Bioelectronic Devices for Metabolite Sensing* (*Organski bioelektronski uređaji za detekciju metabolita*) (2022)

## Reference 
Kategorija:Živi ljudi
Kategorija:Turski naučnici